24. 5. 88 De Europæiske Fællesskabers Tidende Nr. C 134/31 
Udtalelse om forslag til Rådets forordning om fastsættelse af sundhedsgarantier for så vidt 
angår rundorm (nematoder) i forbindelse med afsætningen af fisk og fiskerivarer 
(88/C 134/12) 
Rådet for De europæiske Fællesskaber besluttede den 2. marts 1988 under henvisning til 
EØF-traktatens artikel 43 og 198 at anmode om Det økonomiske og sociale Udvalgs (ØSU) 
udtalelse om ovennævnte forslag. 
Det økonomiske og sociale Udvalg udpegede Tomas Roseingrave til som hovedordfører at 
varetage det forberedende arbejde. Det økonomiske og sociale Udvalg vedtog på sin 254. 
plenarforsamling den 23. og 24. marts 1988 (mødet den 24. marts) med flertal, 1 imod og 
9 hverken for eller imod følgende udtalelse. 
1. ØSU tilslutter sig formålet med Kommissionens 
forslag om rundorm, som er at fastlægge visse sund­
hedsmæssige kriterier, at værne om forbrugernes inte­
resser, at foretage yderligere harmonisering af betingel­
serne for markedsføring af fisk og fiskerivarer, samt at 
gøre konkurrencevilkårene ensartede. 
2. ØSU bemærker, at forslaget viser adskillige pro­
blemer af afgørende betydning for både befolkningens 
sundhed og ligevægten på markedet for de fleste fiske­
arter. 
3. ØSU påpeger imidlertid, at Kommissionen til løs­
ning af disse problemer forelagde et forslag den 17. 
februar 1988, og at dette forslag efter planen skal træde 
i kraft den 1. april 1988. 
4. Efter ØSU's foreløbige gennemgang af Kommis­
sionens dokument kan det allerede nu slås fast, at forslaget på flere felter er generelt mangelfuldt og ikke 
kan gennemføres i praksis. En række vigige ændringer 
er derfor påkrævede. 
5. Desuden anser ØSU Kommissionens tidsfrist 
(1. april) for urealistisk på baggrund af de involverede 
vanskeligheder. 
6. Formålet med denne ØSU-udtalelse er at gøre de 
relevante EF-myndigheder opmærksomme på proble­
met, som det aftegner sig efter Udvalgets foreløbige 
behandling af sagen, op på de midler, som kræves 
for at løse det i overensstemmelse med hensigterne i 
Kommissionens forslag. 
7. Selv vil ØSU forelægge en mere dybtgående udta­
lelse om Kommissionens forslag på sin næste plenarfor­
samling 
Bryssel, den 24. marts 1988. 
Alfons MARGOT 
Formand for 
Det økonomiske og sociale Udvalg 
Nr. C 134/32 De Europæiske Fællesskabers Tidende 24. 5. 88 
BILAG 
Forretningsordenens artikel 43, stk. 4 
Følgende ændringsforslag blev forkastet under plenarforsamlingens forhandlinger: 
Punkt 7 
Dette punkt på erstattes af følgende: 
»7. Sundhedsrisikoen opstår udelukkende, eller især, hvor fisk spises rå eller næsten rå, uden passende 
behandling. 
8. Nogle af de foreslåede fiskebehandlingsmetoder må (især for mindre fiskefartøjers vedkommende) anses 
for uigennemførlige eller uanvendelige. 
9. Forslaget bør have form af en midlertidig, etårig forordning, med mulighed for betingelsesløs dispensation, 
og med krav om, at Kommissionen og de øvrige medlemsstater øjeblikkeligt skal have meddelelse om, 
hvilke fiskebehandlingsmetoder de kompetente myndigheder godkender. 
10. ØSU har taget de fornødne skridt til hurtigst muligt at forelægge en dybtgående udtalelse om Kommissio­
nens forslag.« 
Resultat af afstemningen 
22 stemte for, 39 stemte imod, 8 stemte hverken for eller imod.